Kesatuan Telekomunikasi Antarabangsa

Kesatuan Telekomunikasi Antarabangsa (, ITU) merupakan badan antarabangsa yang bertugas memiawai dan mengawal atur radio dan telekomunikasi antarabangsa. Ditubuhkan sebagai Kesatuan Telegraf Antarabangsa, peranan utama ITU termasuk pemiawaian, pengagihan spektrum radio serta mewujudkan serta mengawal sambungan penggilan telefon antarabangsa. ITU merupakan agensi khusus Pertubuhan Bangsa-Bangsa Bersatu dan beribu pejabat di Geneva, Switzerland.

 Bahagian 
ITU dibahagikan kepada tiga sektor, iaitu:
 Sektor Pemiawaian Telekomunikasi yang diurus setia oleh Biro Pemiawaian Telekomunikasi
 Sektor Radiokomunikasi yang diurus setia oleh Biro Radiokomunikasi
 Sektor Pembangunan Telekomunikasi yang diurus setia oleh Biro Pembangunan Telekomunikasi

Keseluruhan ITU ditadbir oleh Sekretariat Am, yang diketuai oleh Setiausaha Agung.

 Keahlian 
Ahli-ahli ITU terdiri daripada negara ahli, ahli sektor dan ahli bersekutu. ITU dianggotai oleh 191 negara ahli, serta lebih daripada 800 ahli sektor awam dan persendirian bersekutu yang terdiri daripada syarikat dan pertubuhan telekomunikasi. 

Antara negara ahlinya termasuk Kota Vatikan serta semua ahli PBB kecuali Palau dan Timor Leste. Taiwan dan Pihak Berkuasa Palestin juga tidak menganggotai ITU.

 Pautan luar 
 Sejarah ITU

Kategori:Pertubuhan antarabangsa
Kategori:Agensi khusus Pertubuhan Bangsa-Bangsa Bersatu
Kategori:Pertubuhan yang diasaskan pada 1865
Kategori:Kumpulan Pembangunan Mapan Pertubuhan Bangsa-Bangsa Bersatu